Two of Us (sang)

«Two of Us» er en sang av The Beatles som ble skrevet av Paul McCartney, men offisielt kreditert Lennon/McCartney. Sangen ble først utgitt 8. mai 1970 i Storbritannia på albumet Let It Be. Ti dager senere kom samme album ut i USA.


== Bakgrunn ==
«Two of Us» handler om McCartneys forhold til Linda Eastman. De begynte for alvor å utvikle forholdet høsten 1968. McCartney var på den tiden preget av avtaler, deadlines og forretninger. Sist og ikke minst, begynte forholdet hans til kameratene/kollegaene i The Beatles for alvor å slå sprekker. Eastman var en spontan dame som kunne foreslå at de kunne ta en kjøretur for dermed å dra hvor som helt uten kart, kompass eller reisemål. Dette gjorde McCartney godt og han klarte periodevis å glemme sin rolle som Beatles-medlem og verdenstjerne. Eastman og McCartney giftet seg 12. mars 1969.


== Get Back Sessions – januar 1969 ==
Gruppen møttes 2. januar i Twickenham Film Studios i London, og dette var deres første arbeidsdag i 1969. McCartney presenterte denne mot slutten av dagen hvor de andre lærte den steg for steg. Den dagen er sangen mest av alt i akustisk form.6. januar hadde de omgjort arrangementet til en elektrisk besetning (trommer, bass og to elektriske gitarer). George Harrison ville tidlig begynne å briljere på gitaren, og tilføre gitarsolo samt strofer mellom sanglinjene i versene. McCartney ville ikke at det skulle forekomme så tidlig i øveprosessen. Han ville heller at grunnkompet skulle sitte ordenlig først, og dermed var en krangel i gang som ble filmet og vist i filmen Let It Be. Den var såpass klippet og kuttet at publikum (inkludert Harrison da han ble intervjuet i forbindelse med Anthology på 1990-tallet) fikk inntrykk av at McCartney styrte hvordan Harrison skulle spille. Men hører man kranglen i sin helhet på bootlegs, kommer det mer fram at det er arbeidsmetoden de krangler om. McCartney nevner en episode fra halvåret i forveien da de spilte inn «Hey Jude» hvor Harrison ville gjenta vokalstrofene med en lignende gitarlinje. McCartney la ned veto på nettopp det. Siden de blir filmet, velger Harrison å kapitulere og si at han skal spille slik McCartney vil, eller ikke spille i det hele tatt dersom McCartney ikke vil det heller.I Let It Be blir det vist et opptak fra 8. januar hvor Lennon og McCartney står ved samme mikrofon og synger. Harrison prøver på en høy harmonistemme som McCartney nikker anerkjende til.Dagen etter prøver de å få den ordenlig innøvd med elektrisk besetning, men Lennon sliter med å huske sangen. Et filmklipp fra Let It Be viser at de starter sangen, men McCartney stopper det hele opp siden Lennon glemmer å synge inn i mikrofonen.24. januar var de i Apple Studios og i løpet av den dagen, ble sangen omgjort til akustisk besetning med Lennon og McCartney på hver sin akustiske gitar, Ringo Starr på trommer og Harrison på elektrisk gitar. Sistnevnte spilte kun på de dypeste strengene slik at det hørtes mest ut som en bass. McCartney spilte gitaren som innledet hvert vers. En versjon fra denne dagen ble offentlig utgitt på Anthology 3 i 1996. På bootlegs finnes en versjon der Lennon og McCartney synger i tøysete form der de etterligner dialekter som eksempel skotsk og jamaicask. Dette var for å løse opp stemningen, slik at de fikk mer giv til å få til en bedre tagning etter hvert. Litt senere samme dag spilte de inn en mer seriøs versjon som Glyn Johns valgte ut til å være med på det planlagte albumet Get Back (mer om dette forkastete albumet blir omtalt i «Don't Let Me Down»). Forøvrig var sangens tittel «On Our Way Home» mens den ble innspilt.25. januar brukte de en del tid på å perfeksjonere mellomverset.31. januar spilte de inn den versjonen som ble utgitt på både Let It Be og Let It Be... Naked. I filmen Let It Be kan man se den samme innspillingen, bortsett fra avslutningen som ble hentet fra tagningen de foretok etterpå. To andre sanger som ble innspilt senere denne dag, var «The Long and Winding Road» og «Let It Be».


== Musikere og instrumenter ==
Paul McCartney: akustisk gitar, vokal
John Lennon: akustisk gitar, harmonivokal, plystring
George Harrison: elektrisk gitar (kun bass strengene)
Ringo Starr: trommer


== Annet ==
McCartney har spilt «Two of Us» på konserter etter The Beatles' oppløsning. En versjon finnes på DVD'n Paul McCartney in Red Square (utgitt 14. juni 2005) og opptaket stammer fra en konsert han holdt i Moskva.
Boney M lagde en versjon til deres album Oceans of Fantasy (utgitt 1979).
Two of Us er også tittelen på en film fra 2000. Handlingen er en fiktiv fortelling om hvordan et møte mellom Lennon og McCartney kunne utarte per april 1976 da McCartney var i New York City i forbindelse med konserter med gruppa Wings. Filmens regissør er Michael Lindsay-Hogg som også var regissør for filmen Let It Be.


== Referanser ==


== Eksterne lenker ==
Sangteksten (presentert på The Beatles' offisielle nettside).